வங்கிபுரப்பு வெங்கட சாய் லட்சுமண்

வங்கிபுரப்பு வெங்கட சாய் லட்சுமண் (V.V.S.Laksman, , பிறப்பு: நவம்பர் 1, 1974) என்பவர் இந்தியத் துடுப்பாட்ட அணியின் முன்னாள் வீரர் ஆவார். தற்போது  இவர் துடுப்பாட்ட விவரணையாளராக உள்ளார்.VVS Laxman player profile at Cricinfo இவர் சில நேரங்களில் வெரி வெரி ஸ்பெசல் (VVS) எனவும் அழைக்கப்படுகிறார்.

இவர் வலது கை மட்டையாளர். பல தேர்வுத் துடுப்பாட்டங்களை வென்று கொடுத்ததாலும், போட்டிகளை தோல்வியிலிருந்து மீட்டதன் மூலம் இவர் பரவலாக அறியப்படுகிறார். இவரின் காலகட்டத்தில் உலகின் தலை சிறந்த அணியாகக் கருதப்பட்ட ஆத்திரேலியத் துடுப்பாட்ட அணிக்கு எதிராக ஈடன் கார்டன்ஸ், கொல்கத்தாவில் நடைபெற்ற தேர்வுத் துடுப்பாட்டப் போட்டியில் 281 ஓட்டங்கள் அடித்தார். இவரின் துடுப்பாட்ட வாழ்க்கையின் மிகச் சிறப்பான போட்டியாக இது கருதப்படுகிறது.2011 ஆம் ஆண்டில் இந்தியக் குடியுரிமை விருதுகளில் நான்காவது பெரிய விருதாக கருதப்படும் பத்மசிறீ விருதினைப் பெற்றார்.VVS Laxman conferred with Padma Shri – Zee News

துடுப்பாட்ட உலகக்கிண்ணத்தில் விளையாடாமல் நூறு தேர்வுத் துடுப்பாட்டங்களில் விளையாடிய வீரர்களில் லட்சுமனனும் ஒருவர் ஆவார். மெதுவாக ஓடி ஓட்டங்கள் எடுப்பவர் என்ற விமர்சனங்கள் எழுந்தன. ஆனாலும் விரைவு வீச்சு மற்றும் களத்தடுப்பு சூட்சுமங்களைத் தகர்த்து ஓட்டங்கள் சேர்ப்பவராக அறியப்படுகிறார்.

இவர் ஐதராபாத் மாநிலத் துடுப்பாட்ட அணி,  இங்கிலாந்து மாகாண அணியான லேங்கசயர் ஆகிய அணிகளுக்காகவும்  உள்ளூர்ப் போட்டிகளில் விளையாடினார். இந்தியன் பிரீமியர் லீக் தொடரின் முதல் பருவகாலத்தில் டெக்கான் சார்ஜர்ஸ் அணிக்காக விளையாடினார். 2002 ஆம் ஆண்டின் விசுடன் துடுப்பாட்டாளர்களின் நாட்குறிப்பானது  இவரை ஆண்டின் சிறந்த ஐந்து வீரர்களுள் ஒருவராக அறிவித்தது.Deccan Chargers squad – IPL 2008

2012 ஆம் ஆண்டில் சர்வதேச போட்டிகளில் இருந்து ஓய்வு பெறுவதாக அறிவித்தார்.

வாழ்க்கை
வங்கிபுரப்பு வெங்கட சாய் லட்சுமண் நவம்பர் 1, 1974 இல் ஐதராபாத்து (இந்தியா), தெலுங்கானாவில் பிறந்தார்.http://www.sportskeeda.com/cricket/vvs-laxman-the-disaster-management-specialist லட்சுமணின் தந்தை சாந்தாராம், தாய் சத்யபாமா ஆகிய இருவருமே  புகழ்பெற்ற மருத்துவர்கள் ஆவர். லட்சுமண் ஐதராபாத்தில் உள்ள லிட்டில் பிளவர் உயர்நிலைப்பள்ளியில் படித்தவர். மருத்துவக் கல்லூரியில் சேர்ந்து மருத்துவம் பயின்றார். ஆனால் துடுப்பாட்டத்தை தனது வாழ்க்கையாகத் தேர்வு செய்தார்.பெப்ரவரி 4, 2015 இல்  புது தில்லியில் உள்ள டெரி பல்கலைக்கழகம் இவருக்கு கௌரவ மருத்துவர் பட்டம் வழங்கியது.http://www.deccanchronicle.com/150204/sports-cricket/article/vvs-laxman-conferred-honorary-doctorate-degree-teri-universityhttp://www.cricketcountry.com/news/vvs-laxman-awarded-honourary-doctorate-244764

பிப்ரவரி 16, 2004 இல் குண்டூரைச் சேர்ந்த  ஜி. ஆர்.  சைலஜா என்ற பெண்ணை திருமணம் செய்தார். சைலஜா கணினியியல்  பிரிவில் முதுகலைப் பட்டம் பெற்றுள்ளார். இந்தத் தம்பதிக்கு சர்வஜித் என்ற மகனும் அசிந்தியா எனும் மகளும் உள்ளனர்.

 உள்ளூர்ப் போட்டிகள் 
1992-93 ஆம் ஆண்டுகளில் தனது முதல் , முதல்தரத் துடுப்பாட்டப் போட்டிகளில் விளையாடினார்.  பஞ்சாப் மாநிலத் துடுப்பாட்ட அணிக்கு எதிரான ரஞ்சிக் கோப்பை போட்டியில் இவர் ஐதராபாத் மாநில அணிக்காக விளையாடினார். ஆனால் முதல் ஆட்டப் பகுதியில் ஓட்டங்கள் எதுவும் எடுக்காமலும் இரண்டாவது ஆட்டப் பகுதியில் 17 ஓட்டங்களும்  எடுத்தார். அடுத்த தொடரில் ஐதராபாத் அணிக்காக ஒரு ஆட்டத்தில் மட்டுமே விளையாடினார். அதன் பிறகு அவர் அனியில் தேர்வாகவில்லை.  ஆனால் 1994-95 ஆம் ஆண்டுகளில் நடைபெற்ற துலீப் கோப்பைத் தொடரில் இவர் 19 வயதிற்கு உட்பட்டோருக்கான தெற்கு அணியில் தேர்வானார். அந்தத் தொடரிலும் இவர் சிறப்பாக செயல்படத் தவறினார். அதன் பிறகான ரஞ்சிக் கோப்பைத் தொடரில் ஐந்து போட்டிகளில் 532 ஓட்டங்கள் எடுத்தார் அதில் இரண்டு நூறுகளும் அடங்கும். அதில் அவரின் சராசரி 76 ஆக இருந்தது. பின் 1995-96 துலீப் கோப்பையின் முதல் ஆட்டப் பகுதியில் 47 ஓட்டங்களையும் இரண்டாவது ஆட்டப் பகுதியில் 121 ஓட்டங்களும் எடுத்தார். இதில் அணியின் தலைவரான ராகுல் திராவிட்டுடன் இணைந்து 199 ஓட்டங்களை எடுத்தார்.  அதற்கு ஆண்டில் நடைபெற்ற ரன்சித் தொடரிலும் 11 ஆட்டப் பகுதியிலும் இவர் 775 ஓட்டங்களை எடுத்தார். அதில் மூன்று நூறுகளும் அடங்கும். அதில் கருநாடக மாநிலத் துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 203* ஓட்டங்களை எடுத்தார். ஆத்திரேலியத் துடுப்பாட்ட அணிக்கு எதிரான பயிற்சி ஆட்டத்தில் இவர் விளையாடினார். தென்னாப்பிரிக்கத் துடுப்பாட்ட அணிக்கு எதிரான தேர்வுத் தொடருக்குத் தேர்வாவதற்கு முன்பாக இவர் 1996-97 ரஞ்சசிக் கோப்பையில் விளையாடி மூன்று ஐம்பது ஓட்டங்களை எடுத்தார்.

 இந்தியன் பிரீமியர் லீக் 
இந்தியன் பிரீமியர் லீக் தொடரின் முதல் பருவத்தில் இவர் டெக்கான் ஜார்ஜர்ஸ் அணி சார்பாக விளையாடினார். போட்டி துவங்கப்படுவதற்கு முன்பாக இவர் அந்த அணியின் ஐகான் வீரராக  அறிவிக்கப்பட்டிருந்தார். ஆனால் அதனைப் பெற மறுத்ததால் அந்த அணி இவரை $375,000 அமெரிக்க டாலர்கள் மதிப்பில் ஏலத்தில் எடுத்தது.மேலும் அந்தப் பருவத்தில் அணியின் தலைவராகவு இவரை நிர்ணயம் செய்தது. ஆனால் தொடரின் பாதியிலேயே இவர் அணியில் இருந்து விலகினார்.அதனால் தலைவர் பொறுப்பு அடம் கில்கிறிஸ் இடம் ஒப்படைக்கப்பட்டது. அடுத்த இரண்டு பருவங்களுக்கும் இவரே தலைவராக இருந்தார். ஆறு போட்டிகளில் விளையாடிய லட்சுமணன் 155 ஓட்டங்களை 31 எனும் சரசரியோடு எடுத்தார். அவரின் ஸ்டிரைக் ரேட் 118 ஆக இருந்தது. பெரும்பாலும் மூன்றாவ்து வீரராகக் களம் இறங்கினார். ராயல் சேலஞ்சர்ஸ் பெங்களூரு அணிக்கு எதிராக 44 பந்துகளில் 52 ஓட்டங்கள் எடுத்தார். அந்தத் தொடரில் அவர் அடித்த ஒரே ஐம்பது ஓட்டம் அது மட்டுமே.

 சர்வதேச போட்டிகள் 
1996 ஆம் ஆண்டில் அகமதாபாத்தில், தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகம் ஆனார். இதன் இரண்டாவது ஆட்டப் பகுதியில் 50 ஓட்டங்கள் எடுத்தார்.South Africa in India Test Series – 1st Test at Ahmedabad, 20–23 November 1996 கொல்கத்தாவில் நடைபெற்ற இரண்டாவது போட்டியில் 14 மற்றும் 1 ஓட்டங்கள் மட்டுமே எடுத்தார். பின் 1997 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிராக நடைபெற்ற போட்டியில் துவக்க வீரராக களம் இறங்கக் கோரினார்.பின் துவக்க வீரராகக் களமிறங்கி ஆட்டத்தின் முதல் பகுதியில் 64 ஓட்டங்கள் எடுத்தார்.Records / India in West Indies Test Series, 1996/97 – India / Batting and bowling averages பின் 1998 ஆம் ஆண்டில் கொல்கத்தாவில் ஆத்திரேலியத் துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டத்தில் நவ்ஜோத் சிங் சித்துவுடன் இணைந்து சிறப்பான ஆட்டத்தை வெளிப்படுத்தினார். இதில் லட்சுமணன் 95 ஓட்டங்களும், சித்து 97 ஓட்டங்களும் எடுத்தனர்.Border-Gavaskar Trophy 1997/98 – 2nd Test at Calcutta, 18–21 March 1998

 பன்னாட்டு ஆட்டங்களில் சதங்கள் 
 தேர்வு ஆட்டங்களில் சதங்கள் 

 Symbol Meaning * ஆட்டமிழக்கவில்லை.தேர்வு போட்டித் தொடரில் எத்தனையாவது தேர்வுப்போட்டி.Pos.எத்தனையாவது வீரராகக் களமிறங்கினார் என்பதைக் காட்டுகிறதுInn.ஆட்டப்பகுதிH/Ah- இந்தியா-  அ- வெளிநாடுதோல்வி போட்டியில் இந்தியா தோல்வி வெற்றி போட்டியில் இந்தியா வெற்றி முடிவில்லை போட்டி வெற்றி தோல்வியின்றி முடிந்தது

 இல.  ஓட்டங்கள்  எதிரணி Pos.Inn. தேர்வு  இடம்  H/A நாள் முடிவு ஒரு  167    ஒரு  மூன்று  3rd சிட்னி கிரிக்கெட் மைதானம்வெளிநாடு4 சனவரி 2000தோல்வி இரண்டு  281    மூன்று  மூன்று  2nd ஈடன் கார்டன்ஸ்இந்தியா13 மார்ச், 2001வெற்றி மூன்று  130    ஆறு  ஒரு  4th அன்டிகுவா பர்புடாவெளிநாடு11 மே, 2002முடிவில்லை நான்கு  154*    ஆறு  மூன்று  3rd ஈடன் கார்டன்ஸ்இந்தியா3 நவம்பர், 2002முடிவில்லை ஐந்து  104*    ஆறு  இரண்டு  2nd பஞ்சாப் துடுப்பாட்ட வாரிய அரங்கம்இந்தியா20அக்டோபர் 2003முடிவில்லை ஆறு  148    ஆறு  இரண்டு  2nd அடிலெய்டு நீள்வட்ட அரங்கம்வெளிநாடு14 டிசம்பர், 2003வெற்றி ஏழு  178    ஐந்து  ஒரு  4th சிட்னி கிரிக்கெட் மைதானம்வெளிநாடு3ஜனவரி , 2004முடிவில்லை எட்டு  140    நான்கு  இரண்டு  1st குயீன்ஸ் துடுப்பாட்ட அரங்கம்வெளிநாடு14 செப்டம்பர், 2005வெற்றி ஒன்பது  104    மூன்று  ஒரு  3rd சர்தார் பட்டேல் அரங்கம்இந்தியா19 டிசம்பர், 2005வெற்றி 10  100    மூன்று  இரண்டு  3rd வார்னர் பார்க்வெளிநாடு25 ஜூன் , 2006முடிவில்லை 11  112*    ஆறு  ஒரு  2nd ஈடன் கார்டன்ஸ்இந்தியா1 டிசம்பர் 2006முடிவில்லை 12  109    மூன்று  இரண்டு  2nd சிட்னி கிரிக்கெட் மைதானம்வெளிநாடு3 சனவரி, 2008தோல்வி| 13  200*    ஐந்து  ஒரு  3rd பெரோசா கோட்லா விளையாட்டரங்கம்இந்தியா30 அக்டோபர் ,2008முடிவில்லை 14  124*    ஐந்து  மூன்று  2nd மெக்லியன் பார்க்வெளிநாடு30 மார்ச், 2009முடிவில்லை 15  143*    ஐந்து  இரண்டு  2nd ஈடன் கார்டன்ஸ்இந்தியா16 பெப்ரவரி, 2010வெற்றி 16  103*    ஐந்து  நான்கு  3rd பாக்கியசோதி சரவணமுத்து அரங்கம்வெளிநாடு7 ஆகஸ்டு, 2010வெற்றி

வங்காளதேசம் மற்றும் இங்கிலாந்து அணிகள் தவிர்த்து மற்ற அனைத்து நாட்டு அணிகளுக்கு எதிராக நூறு அடித்துள்ளார்.

மேற்கோள்கள்
 கிரிக்இன்ஃபோ Player Profile: V V S Laxman
 Google Video: V V S Laxman's 281 vs Australia 

பகுப்பு:இந்தியத் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:தெலுங்கு மக்கள்
பகுப்பு:இந்தியத் துடுப்பாட்ட வர்ணனையாளர்கள்